**VYTAUTO DIDŽIOJO UNIVERSITETO „ATŽALYNO“ PROGIMNAZIJA**

(švietimo įstaigos pavadinimas)

**EGIDIJUS MIKALAJŪNAS**

(švietimo įstaigos vadovo vardas ir pavardė)

**2024 METŲ VEIKLOS ATASKAITA**

\_\_\_\_\_\_\_\_\_\_Nr. \_\_\_\_\_\_\_\_

(data)

Kaunas

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Vytauto Didžiojo universiteto „Atžalyno” progimnazijos strateginio plano ir metinio veiklos plano tikslai yra įgyvendinti mokyklos viziją, pasirinkti veiklos prioritetus ir veiklos kryptis, padėti efektyviai organizuoti mokyklos veiklą, numatyti ir planuoti mokyklos raidą ir pasiekti planuojamus rezultatus.  Progimnazijoje 2024 metais mokėsi 570 mokinių (23 klasių komplektai). Mokykloje jau treti metai kaip daugėja ukrainiečių tautybės mokinių. Mokyklą renkasi ne tik šiame mikrorajone gyvenantys tėvai. 2024 metais mokykloje mokėsi virš 50 mokinių iš kitų mikrorajonų. Pasirinkimą lėmė saugi, tobulėti skatinanti aplinka, palankus mikroklimatas, geri mokymosi rezultatai, plati neformaliojo švietimo pasiūla.  2024 metų veiklos planas buvo parengtas vadovaujantis Kauno miesto savivaldybės 2022–2024 metų strateginio veiklos plano nuostatomis, progimnazijos 2022–2024 metų strateginio plano nuostatomis, veiklos kokybės įsivertinimo rezultatais bei nacionalinio mokinių pasiekimo patikrinimo (toliau – NMPP) rezultatų analize. Įgyvendinant strateginio plano kryptis, siekiant progimnazijos išskirtinumo, prioritetinėmis veiklos kryptimis buvo pasirinkta:   * ugdymo kokybės gerinimas, ugdant bendruomenės narių kompetencijas, stiprinant STEAM mokymą, įgyvendinant atnaujinto ugdymo turinio programas ir mąstymo mokyklos metodų taikymą; * bendruomenės saugumo užtikrinimas, sukuriant saugią aplinką, teikiant efektyvią ir savalaikę pagalbą mokiniams, tobulinant Visos dienos mokyklos modelį (toliau – VDM), užtikrinant formaliojo ir neformaliojo ugdymo prieinamumą įvairių poreikių mokiniams; * edukacinių erdvių tobulinimas, modernizuojant jau turimas ugdymo aplinkas, kuriant naujas, funkcionalias edukacines erdves;   - mokyklos pastato modernizavimas, atnaujinant elektros instaliaciją, racionaliai išnaudojant atsinaujinančius energijos šaltinius, užtikrinant efektyvų išorinių ir vidinių išteklių panaudojimą.  Veiklų įgyvendinimas siejamas su progimnazijos vadovo keltais 2024 m. tikslais, STRAPIS rodiklių planinėmis reikšmėmis (visos 2024 m. faktinės reikšmės pasiektos). Vadybiniai siekiai 2024 m. buvo kryptingai orientuoti į mokinių mokymosi pasiekimų gerinimą, saugios, sveikos, tobulėjimą skatinančios, palankios mokinio asmenybės augimui aplinkos kūrimą, kokybišką įvairių poreikių vaikų ugdymo(si) įvairovės užtikrinimą ir edukacinių erdvių tobulinimą  Įgyvendinant progimnazijos 2022–2024 metų strateginio plano ***1-ąjį tikslą* „Gerinti mokinių ugdymosi kokybę, formuojant ugdymosi kultūrą“,** 2024 metais buvo įgyvendinti šie uždaviniai:   * Stiprintos mokytojo kompetencijos formuojant įtraukiojo ugdymo kultūrą. Įgyvendinant atnaujinto ugdymo turinį visi mokytojai dalyvavo kvalifikacijos kėlimo kursuose, stiprinant įvairių poreikių mokinių ugdymą. 85 proc. mokytojų savo pamokose taikė Mąstymo ir aktyviuosius mokymo metodus, 80 proc. mokytojų naudojo inovatyvias skaitmenines mokymo priemones: mokymosi aplinką EDUKA, „Vedliai“, interaktyvias lentas, interaktyvųjį stalą. Visi mokytojai ir pagalbos mokiniui specialistai naudodamiesi TaMo dienynu gali naudotis skaitmenizuota biblioteka. Visi progimnazijos pedagoginiai darbuotojai (100 proc.) naudoja dokumentų valdymo sistemą „Kontora“, vidinei komunikacijai naudoja „BeeBEEP“ programėlę. * Sudarytos sąlygos kiekvienam mokiniui pasiekti savo galimybių ribas. Mokykloje užtikrinama aukšta mokymosi kokybė. Pagrindinio ugdymo (5–8 kl.) besimokančių labai gerai ir gerai mokinių skaičius išaugo iki 205 mokinių (2022 m. buvo 178 mokiniai). Pokytis – pagerėjimas 5,4 proc. (palyginus su 2021–2022 mokslo metų rezultatais). 2022–2023 mokslo metais bendras mokinių pažangumas padidėjo 1,9 proc. (lyginant su 2021–2022 m. m.). Pradinėse klasėse mokinių pažangumas padidėjo 0,2 proc. Aukštesniuoju ir pagrindiniu lygiu besimokančių mokinių padaugėjo 2,6 proc. Nacionalinių mokinių pasiekimų patikrinimo pasiekimai 4 ir 8 klasių viršija respublikos vidurkį, o 8-ų klasių matematikos rezultatai ir Kauno miesto vidurkį. Ukrainiečių ugdymas integruotas į pradinio ir pagrindinio ugdymo programą. Mokytojai nuosekliai tobulino aktualias kompetencijas, rengė metodinę medžiagą, ukrainiečiams mokiniams buvo skirtos papildomos konsultacijos, švietimo pagalbos specialistai sprendė adaptacijos, emocinio saugumo, socialines problemas, teikdami pagalbą mokiniams ir kartu su jais atvykusiems tėvams. Kartą per savaitę 5–8 klasėse organizuojamos matematikos ir lietuvių kalbos įgūdžių stiprinimo konsultacijos. 80 proc. apklaustų tėvų ugdymo kokybę vertina labai gerai ir gerai. Sukurtos palankios sąlygos gabiems mokinimas plėtoti savo prigimtinius gebėjimus. Progimnazija įgyvendina STEAM ugdymo strategiją. STEAM projekto veikloje dalyvavo visi 7-ų klasių mokiniai (sudaryta 12 darbo grupių). Projekto rezultatai buvo pristatyti mokslo metų pabaigoje, paskelbti mokyklos internetiniame puslapyje, socialiniame tinkle „Facebook“. STEAM pamokos vedamos kartą per mėnesį visose 5–8 klasėse, kartą per savaitę 1–4 klasėse. Anketinės apklausos duomenimis, 87 proc. tėvų gerai ir labai gerai vertina STEAM veiklas. Mokykloje daug dėmesio skiriama ir įtraukiajam ugdymui. Specialiųjų ugdymosi poreikių mokiniams ugdymo pagalbą teikia 8 mokytojų padėjėjai, spec. pedagogas, logopedas, konsultuoja 2 psichologai. Nuo 2023 m. rugsėjo 1 d. veikia viena atviroji klasė, kurioje nuolat dirba du mokytojai ir mokytojo padėjėjas. Gerėja mokinių, turinčių specialiųjų ugdymosi poreikių, pažangumas: 5-ose klasėse SUP mokinių mokymosi kokybė pagerėjo 4,6 proc., 6 kl. – 6,1 proc., 7 kl. – 5,4 proc., 8 kl. – 3,9 proc. * Aukšti mokinių pasiekimai olimpiadose, respublikiniuose, miesto konkursuose: 2024 m. laimėtos 7 pirmos, 1 antra ir 6 trečios vietos, 7 nominacijos ir 35 padėkos. Mokiniai stiprina asmeninę bei mokėjimo mokytis kompetenciją atsakingai planuodami savo mokymąsi. Mokyklos veiklos įsivertinimo duomenimis 82 proc. apklaustųjų mokinių geba įsivertinti savo mokymąsi (veiklos įsivertinime dalyvavo 89 proc. mokinių). Stiprinamos tarpkultūrinės, kalbinės kompetencijos dalyvaujant tarptautiniame projekte „Etno muzika“. Kartu su Kauno Žaliakalnio progimnazija vykdytas edukacinis projektas „Pažink Tėvynę”. Mokinių gabumai ugdomi meninės, gamtamokslinės, socialinės ir sportinės krypties neformaliojo švietimo būreliuose. Juos lanko virš 80 proc. mokinių. Lyderystės kompetencijas vaikai ugdo dalyvaudami mokinių parlamento veikloje.   ***2-asis tikslas* „Užtikrinti saugią, mokinio emocinį, socialinį, intelektualinį, dvasinį vystymąsi palaikančią ugdymo(si) aplinką”,** atliepia mokyklos prioritetą užtikrinti mokyklos bendruomenės saugumą, teikti efektyvią pagalbą mokiniams. 2024 m. įgyvendinti šie uždaviniai:   * Užtikrinta saugi ir sveika emocinė – psichologinė aplinka. OLWEUS patyčių prevencijos apklausos duomenimis patyčių mastas progimnazijoje sumažėjo iki 10,6 proc. 2024 m. nebuvo gautas nei vienas pagrįstas skundas dėl mokyklos saugumo. Aktyvi mokinių socialinės pagalbos grupės SoPa veikla (pravestos 9 akcijos) ir 7 prevencinės akcijos, renginiai daro didelę įtaką mokinių savijautos gerinimui. * Anketinės apklausos duomenimis 97,7 proc. 1–8 klasių mokinių tėvų labai gerai ir gerai įvertino vaikų savijautą mokykloje. Įdiegtas visos dienos mokyklos modelis užtikrina pradinių klasių mokinių saugumą ir užimtumą po pamokų. 2024 m. sudarytos keturios grupės, kurias lankė virš 70 mokinių. Sistemingai vykdomos bendros projektinės – kūrybinės veiklos su VDU dėstytojais ir studentais. Mokykloje praktiką atliko 14 VDU studentų. 23 VDU studentai ir 3 dėstytojai vedė mokiniams pamokas, edukacinius užsiėmimus, pokalbius su mokyklos bendruomenės nariais. Pagalbos mokinių specialistų komanda veiksmingai organizuoja edukacines-prevencines veiklas, ugdančias teigiamas asmenybės savybes, gebėjimą valdyti savo negatyvias emocijas ir elgesį, mokėjimą bendrauti ir bendradarbiauti, relaksacijos pratybas specialiųjų poreikių mokiniams bei mokiniams, turintiems mokymosi, emocijų ir elgesio sunkumų. Sistemingai vykdoma šių vaikų pažangos stebėsena ir rezultatų aptarimas. * Mokiniams pravesta 12 prevencinių renginių ir akcijų, 10 sveikatos stiprinimo akcijų, mokinių tėvams – 4 sveikatingumo įgūdžių paskaitos. * Stiprinant partnerystę, siekiant didesnio mokinių tarpinstitucinio bendradarbiavimo organizuotos ir pravestos bendros veiklos, STEAM pamokos su Kauno „Vyturio“ gimnazija, Kauno „Paparčio“ pradine mokykla, Kauno lopšeliais-darželiais „Girinukas“ „Vaikystė“, „Tukas“, „Želmenėlis“, „Vaivorykštė“. Vykdant karjeros ugdymo veiklas, renkantis tolimesnį mokymąsi bendradarbiavome ir dalyvavome atvirų durų dienose VDU „Rasos”, Kauno „Varpo”, Kauno Stepono Dariaus ir Stasio Girėno, Kauno „Saulės”, Kauno Jono Jablonskio gimnazijose, KTU Inžinerijos licėjuje, Kauno maisto pramonės ir prekybos mokymo centre, Karaliaus Mindaugo profesinio mokymo centre.   ***Įgyvendinant progimnazijos 2022–2024 m. strateginio plano 3 tikslą – modernizuoti ugdymo (si) erdves, užtikrinant ugdymo šiuolaikiškumą, kokybę ir lygias galimybes kiekvienam mokiniui*** 2024 m. įgyvendinti šie uždaviniai:  - Pilnai įrengta ir aprūpinta mokymo priemonėmis gamtamokslinė laboratorija. Mokiniams sudarytos galimybės taikyti teorines žinias praktiškai, atlikti laboratorinius eksperimentus, skatinant gilesnį supratimą, domėjimąsi, bendradarbiavimą.  - Relaksacijos kambaryje įrengtas interaktyvusis stalas su stovu ir aktyvioji smėlio dėžė.  - Atnaujinti ir aprūpinti naujais baldais du mokomieji kabinetai (anglų kalbos ir pradinių klasių kabinetas).  - Suremontuota ir atnaujinta sporto salė.  - Gerinant progimnazijos infrastruktūrą buvo vykdomi pastato išorės remonto darbai. Pilnai įgyvendinus pastato remonto projektą, pagerės mokinių mokymosi ir darbuotojų darbo sąlygos, gerės mokyklos estetinis vaizdas, mokyklos įvaizdis.  - Atlikti lauko erdvių modernizavimo darbai:  - įrengtas pėsčiųjų takas-šaligatvis, mokiniams saugiai patekti į mokyklos teritoriją;  - įsigyta teritorijos priežiūros technika (žolės pjovimo traktorius). Užtikrintas sistemingas žolės pjovimas sezono metu, todėl pagerėjo mokyklos teritorijos vaizdas, neliko gyventojų nusiskundimų dėl mokyklos žaliųjų plotų.  Bendradarbiaujant progimnazijos pedagogų, tėvų (globėjų, rūpintojų), mokinių bendruomenėms, pasitelkus socialinius partnerius, įgyvendinti visi suplanuoti strateginio ir veiklos plano uždaviniai 2024 m.  2024 metais Mokymo bei Savivaldybės lėšų pakako, lėšos panaudotos tikslingai pagal paskirtį. |

**II SKYRIUS**

**2024 METŲ VEIKLOS LŪKESČIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Plėtoti kompetencijomis grįstą ugdymą, naudojant mąstymo įrankius, organizuojant STEAM veiklas, siekiant individualios mokinio pažangos. | Aukštesni mokinių metiniai mokymosi pasiekimai. | Pradinio ugdymo programą aukštesniuoju lygiu baigs ne mažiau kaip 10 procentų (2–4 kl.) mokinių.  Iki 2024 m. birželio 11 d. | Metinių mokinių pasiekimų rezultatų duomenimis aukštesniuoju lygiu pradinio ugdymo programą baigė 15,7 proc. 2–4 klasių mokinių.  **Pasiektas rezultatas aukštesnis nei planuotas.** |
| Pagrindinio ugdymo programos I dalį aukštesniuoju ir pagrindiniu lygiu baigs ne mažiau 55 proc. mokinių.  Iki 2024 m. birželio 26 d. | Metinių mokinių pasiekimų rezultatų duomenimis pagrindinio ugdymoprogramos I dalį aukštesniuoju ir pagrindiniu lygiu baigė 50 aštuntos klasės mokinių, t. y. 55 proc.  **Pasiektas planuotas rezultatas.** |
| 4 ir 8 klasių NMPP visų dalykų rezultatai bus aukštesni už respublikos vidurkį.  Iki 2024 m. gegužės 1 d. | 2023–2024 m. m. nacionalinių mokinių pasiekimų patikrinimo duomenimis visų dalykų (lietuvių kalbos ir matematikos) 4-ose ir 8-ose klasėse yra aukštesni už respublikos vidurkį.  Progimnazijoje 4-ų klasių mokinių NMPP rezultato vidurkis: lietuvių kalbos ir literatūros – 59,5 proc., matematikos – 65,4 proc.  Progimnazijoje 8-ų klasių mokinių NMPP rezultato vidurkis: lietuvių kalbos ir literatūros – 70,6 proc., matematikos – 57,9 proc.  **Pasiektas planuotas rezultatas.** |
|  | 1–8 klasių metinis pažangumas bus ne žemesnis nei 96 procentai.  Iki 2024 m. rugpjūčio 31 d. | Metinių mokinių pasiekimų rezultatų duomenimis 1–8 klasių mokinių pažangumas 97 proc.  **Pasiektas rezultatas aukštesnis nei planuotas.** |
| Atnaujinto ugdymo turinio įgyvendinimas 2, 4, 6, 8 klasėse, užtikrinant aukštesnę mokymosi kokybę. | Organizuoti ir pravesti bus ne mažiau kaip du seminarai (mokymai) mokytojams, dirbsiantiems 2, 4, 6, 8 klasėse.  Iki 2024 m. rugpjūčio 31 d. | Mokytojams pravesti seminarai (mokymai):   * pradinių klasių mokytojų mokymai tema: „Atnaujintos bendrosios programos: kaip taikysime pradiniame ugdyme?; * seminaras „Mokinių pasiekimų duomenų panaudojimas pamokos tobulinimui”; * praktinis seminaras „Dalijimasis gerąja patirtimi dirbant pagal atnaujintas BP“ ; * seminaras „Įtraukusis ugdymas, taikant universalaus dizaino mokymosi principus klasėje ir mokykloje“.   **Pasiektas rezultatas aukštesnis nei planuotas.** |
| 2, 4, 6, 8 klasių ilgalaikių planų parengimas pagal atnaujintas ugdymo programas.  Iki 2024 m. rugpjūčio 31 d. | Parengti ir direktoriaus 2024-08-30 įsakymu Nr. V-81 patvirtinti 2, 4, 6, 8 klasių atnaujinto ugdymo turinio teminiai planai.  **Pasiektas planuotas rezultatas** |
| Pamokos kokybės analizė (pamokų stebėsena).  Veiklos įsivertinimo duomenimis „Ugdymosi organizavimas“ bus vertinamas ne žemesniu balu nei 3.  Iki 2024 m. gruodžio 20 d. | Pamokų stebėsenos protokolų duomenimis rodiklis „Ugdymosi organizavimas“ įvertintas 3 balais.  **Pasiektas planuotas rezultatas** |
| Atviras pamokas 2, 4, 6, 8-ose klasėse pagal atnaujintas bendrąsias programas pravedė 3–5 mokytojai.  Iki 2024 m. gruodžio 20 d. | Atviros pamokos:   * tikybos pamokos „Kiek yra šventųjų?“ (2a ir 2b klasėse); * pasaulio pažinimo pamoka „Labas, pavasari!” (2c klasėje); * STEAM pamoka „Žvakės iš vaško“ (2a, 2b, 2c klasėse); * integruotos dailės ir anglų kalbos pamokos „HAPPY MOTHER‘S DAY“ (4-ose ir 6-ose klasėse); * tikybos pamoka „Ką reiškia Advento simboliai?“ (4c klasėje); * STEAM pamoka „Sveikuoliški kalėdiniai kepiniai“ (6-ose klasėse); * „Matematika muzikoje” (6d klasėje); * STEAM pamoka „Let’s shake it up: An earthquake investigation“ (8a klasėje).   **Pasiektas rezultatas aukštesnis nei planuotas** |
| Apklausos duomenimis tėvų (globėjų, rūpintojų) labai gerai ir gerai vertinančių vaikų ugdymo(si) kokybę 2, 4, 6, 8-ose klasėse, dalis ne žemesnė nei 78 proc.  Iki 2024 m. gruodžio 31 d. | Apklausos duomenimis 80 proc. tėvų (globėjų, rūpintojų) labai gerai ir gerai vertina vaikų ugdymo(si) kokybę 2, 4, 6, 8-ose klasėse.  **Pasiektas rezultatas aukštesnis nei planuotas** |
| Plėtoti kompetencijomis grįstą ugdymą, naudojant mąstymo įrankius, organizuojant STEAM veiklas. | Ne mažiau 90 proc. pradinių klasių mokinių dalyvauja STEAM veiklose (pamokose, neformalaus švietimo ugdymo būreliuose).  Iki 2024 m. gruodžio 23 d. | 1–4 klasėse į pradinio ugdymo programą įtraukta STEAM pamoka (1 kartą per savaitę) – 100 proc. 1 – 4 klasių mokinių dalyvauja STEAM veiklose.  Kitos įvykdytos STEAM veiklos:  pirmųjų klasių mokiniai įgyvendino STEAM projektą „Kalėdų miestas”;  4c klasės mokiniai įgyvendino STEAM projektą „Klasės laikraštis”.  **Pasiektas rezultatas aukštesnis nei planuotas.** |
| Ne mažiau 80 proc. septintų klasių mokinių parengia STEAM projektinį darbą ir pristato mokyklos bendruomenei.  Iki 2024 m. birželio 26 d. | Visi 7-ų klasių mokiniai (100 proc.) parengė STEAM projektinius darbus (sudaryta 12 darbo grupių). Projekto rezultatai buvo pristatyti mokslo metų pabaigoje ir įvertinti. Projekto rezultatai paskelbti mokyklos internetinėje svetainėje, socialiniame tinkle „Facebook“.  **Pasiektas rezultatas aukštesnis nei planuotas.** |
| Tėvų, vertinančių STEAM ugdymą gerai ir labai gerai, ne mažiau 82 proc.  Iki 2024 m. gruodžio 23 d. | Apklausos duomenimis 87 proc. mokinių tėvų STEAM ugdymą vertina gerai ir labai gerai.  **Pasiektas rezultatas aukštesnis nei planuotas.** |
| Mąstymo įrankių taikymas vyrauja ne mažiau kaip 50 procentų stebėtų pamokų.  Iki 2024 m. gruodžio 23 d. | Pamokų protokolų analizės duomenimis, 85 proc. stebėtų pamokų fiksuotas mąstymo įrankių panaudojimas pamokose.  **Pasiektas rezultatas aukštesnis nei planuotas.** |
| Apklausos duomenimis ne mažiau kaip 75 proc. mokinių teigia, kad taikant mąstymo įrankius jie pasiekia geresnių mokymosi rezultatų.  Iki 2024 m. gruodžio 23 d. | Apklausos duomenimis 77 proc. mokinių teigia, kad taikant mąstymo įrankius jie pasiekia geresnių mokymosi rezultatų.  **Pasiektas rezultatas šiek tiek aukštesnis nei planuotas** |
| Karjeros kompetencijų ugdymas. | Organizuoti kiekvienai 5–8 klasei bent po vieną karjeros ugdymo renginį, įtraukiant ir mokinių tėvus. | Ugdymo karjerai organizuoti renginiai:   * „Būk gimnazistas” 8-ųjų klasių mokiniams (vasario mėn.); * ugdymo karjerai paskaita 7–8 klasių mokiniams dalyvaujant Kauno informacinių technologijų mokyklos atstovams (kovo mėn.); * užsiėmimai „Kaip nepasimesti jausmų labirinte renkantis naują mokyklą” 8 kl. SUP mokiniams; * atvirų durų diena 8-ųjų klasių mokiniams profesinėse mokyklose (balandžio mėn.); * renginys „Profesijų mugė“ 5–8 klasių mokiniams ir mokinių tėvams (balandžio mėn.); * Empowering Girls projekto ugdymo karjerai paskaita 8-oms klasėms „Merginos inžinerijoje” (gegužės mėn.); * „Tėvų karjeros dienos“ (gegužės mėn.); * Praktiniai užsiėmimai-pamoka „Išbandyk ugniagesio gelbėtojo profesiją“ visų klasių mokiniams (lapkričio mėn.); * Ugdymo karjerai užsiėmimai 7-oms klasėms „Netradicinės profesijos“ (lapkričio mėn.).   **Pasiektas rezultatas aukštesnis nei planuotas** |
| Apklausos duomenimis ne mažiau kaip 55 proc. mokinių gerai ir labai gerai vertina ugdymo karjerai veiklas. | Apklausos duomenimis 81 proc. mokinių gerai ir labai gerai vertina ugdymo karjerai veiklas.  **Pasiektas rezultatas aukštesnis nei planuotas** |
| 1.2. Užtikrinti saugią, tobulėti skatinančią aplinką, stiprinant įtraukųjį ugdymą, atsižvelgiant į mokinių socialinę kultūrinę ir mokymosi įvairovę | Užtikrinti progimnazijos mokytojų kompetencijų, skirtų darbui su įvairių gebėjimų mokiniais, augimą. | Organizuojami ne mažiau kaip trys renginiai bendruomenei įtraukiojo ugdymo klausimais.  Iki 2024 m. rugpjūčio 31 d. | Organizuoti ir pravesti šie renginiai įtraukiojo ugdymo klausimais:   * mokymai „Įtraukiojo ugdymo galimybės formuojant klasės kolektyvą“; * mokymai „Aukštesnio lygio mąstymo ugdymas“; * seminaras mokyklos bendruomenės nariams „Emociniai iššūkiai“; * praktinis seminaras „Įtraukusis ugdymas taikant universalaus dizaino mokymuisi principus klasėje ir mokykloje“; * seminaras-mokymai „Kaip pasinaudoti grįžtamuoju ryšiu kuriant konstruktyvius tarpusavio santykius?“; * akcija mokyklos bendruomenės nariams „Permainų vėjas“.   **Pasiektas rezultatas aukštesnis nei planuotas** |
| Pamokų stebėjimo rezultatų duomenimis „Veiklos pamokoje ir jų tikslingumas“ bus vertinamas ne žemesniu nei 2,5 balu.  Iki 2024 m. gruodžio 23 d. | Pamokų stebėsenos protokolų duomenimis rodiklis „Veiklos pamokoje ir jų tikslingumas“ įvertintas 3,1 balu.  **Pasiektas rezultatas daug aukštesnis nei planuotas** |
| Bent 50 proc. mokytojų pritaikys skaitmeninę mokymosi aplinką (Eduka, „Vedliai“, interaktyvų stalą).  Iki 2024 m. gruodžio 23 d. | 65 proc. mokytojų nuolat naudojo skaitmenines mokymosi aplinkas Eduka ir „Vedliai“.  80 proc. mokytojų pagal poreikį naudoja skaitmenines mokymo priemones: virtualią mokymosi aplinką Kahoot, ugdymo karjerai Spotiself platformą, planšetinius kompiuterius, interaktyviąsias lentas, interaktyvųjį stalą, veda pamokas informaciniame centre, bibliotekoje.  **Pasiektas rezultatas aukštesnis nei planuotas** |
| Apklausos duomenimis ne mažiau 82 proc. 5–8 klasių mokinių bus patenkinti galimybe pasirinkti įvairaus sunkumo užduotis.  Iki 2024 m. gruodžio 23 d. | Apklausos duomenimis 82,8 proc. mokinių patenkinti galimybe pasirinkti įvairaus sunkumo užduotis.  **Pasiektas planuotas rezultatas** |
| Stiprinti gabių ir SUP mokinių ugdymą ir plėtoti mokymo(si) veiklų individualizavimą bei diferencijavimą. | Specialiųjų ugdymosi poreikių mokinių metinė mokymosi kokybė pagerės 5 procentais.  Iki 2024 m. birželio 26 d. | Gerėja mokinių, turinčių specialiųjų ugdymosi poreikių, mokymosi kokybė:  5-ose klasėse SUP mokinių mokymosi kokybė pagerėjo 4,6 proc., 6 kl. – 6,1 proc., 7 kl. – 5,4 proc., 8 kl. – 3,9 proc.  Bendras pagerėjimas 5 proc.  **Pasiektas planuotas rezultatas** |
| Ne mažiau, kaip 75 proc. SUP mokinių dalyvaus mokyklos organizuojamose neformalaus švietimo veiklose.  Iki 2024 m. gruodžio 23 d. | Mokinių registro duomenimis neformaliojo švietimo veiklose dalyvauja virš 80 proc. SUP mokinių.  **Pasiektas rezultatas aukštesnis nei planuotas** |
| Organizuoti specialiųjų ugdymosi poreikių turinčių mokinių pažangos stebėseną ir rezultatų aptarimą su mokiniais ir jų tėvais.  Iki 2024 m. gruodžio 23 d. | Specialiųjų ugdymosi poreikių mokinių ugdymosi rezultatai aptariami Vaiko gerovės komisijos posėdžiuose kartą per mėnesį ir esant poreikiui. Viso įvyko 12 mokymosi sunkumų turinčių mokinių situacijų aptarimų (VGK pasėdžių protokolai).  **Pasiektas planuotas rezultatas** |
| Organizuoti du posėdžius, skirtus gabių mokinių ugdymui.  Iki 2024 m. gruodžio 23 d. | Organizuoti posėdžiai:   * Išplėstinis direkcinės tarybos posėdis „8-ų klasių mokinių stebėtų pamokų ir NMPP aptarimas” (balandžio mėn.). * Išplėstinis metodinės tarybos posėdis „Kompetencijomis grįstas ugdymas taikant Mąstymo mokyklos įrankius“ (gegužės mėn.); * praktinis seminaras „Dalijimasis gerąja patirtimi dirbant pagal atnaujintas BP“ (lapkričio mėn.).   **Pasiektas planuotas rezultatas** |
| Įsteigti papildomą matematikos įgūdžių stiprinimo būrelį.  Iki 2024 m. rugsėjo 10 d. | Nuo 2024 m. rugsėjo 2 d. vyksta matematikos įgūdžių stiprinimo konsultacijos 5–8 klasių mokiniams.  **Pasiektas planuotas rezultatas** |
| Respublikos, miesto olimpiadose ir konkursuose laimėtos bent šešios prizinės vietos.  2024 m. gruodžio 23 d. | Respublikos, miesto olimpiadose ir konkursuose laimėta 14 pirmųjų ir prizinių vietų:   * 21-ojo tarptautinio informatikos ir informacinio mąstymo konkursas „Bebras“ – 1 vieta. * Respublikinis matematikos ir lietuvių kalbos konkursas „Uždavinys eilėraštyje“ – 3 vieta. * Respublikinis trečių klasių dailyraščio konkursas „Auksinė plunksnelė“ – 1 vieta. * Ketvirtųjų klasių lietuvių kalbos KINGS olimpiada – 1 vieta. * Ketvirtųjų klasių matematikos KINGS olimpiada – 1vieta. * Kauno miesto tarpmokyklinės kvadrato varžybos – 1 vieta. * Lietuvos 5–8 klasių mokinių biologijos olimpiada – dvi 3-iosios vietos. * Lietuvos geografijos olimpiada „Mano gaublys“ – 3 vieta. * Kauno mokyklų aštuntųjų klasių mokinių fizikos olimpiada – 3 vieta. * Lietuvos mokyklų konkursas „Visa Lietuva šoka“ – 1 vieta. * Respublikinis fotografijos konkursas „Aš tavo gimtinė“ – 3 vieta. * Kauno miesto mokinių tapybos, grafikos, fotografijos ir mišrios technikos projektas „Atspindžiai“ – 1 ir 2 vietos.   **Pasiektas rezultatas aukštesnis nei planuotas** |
| Organizuotas renginys „Diena su VDU“ pasikviečiant VDU dėstytojus ir studentus.  Iki 2024 m. birželio 26 d. | Projektas su VDU socialinio darbo katedra „Socialinių įgūdžių ugdymas”  (23 studentai ir 3 dėstytojai pravedė mokiniams pamokas, edukacinius užsiėmimus, pokalbius su mokyklos bendruomenės nariais.  **Pasiektas planuotas rezultatas** |
| Saugios aplinkos kūrimas | Pasiekti, kad 2024 metų mokinių apklausos duomenimis patyčias apibūdinantis rodiklis, išliktų ne didesnis kaip 11,5 %.  Iki 2024 m. gruodžio 23 d. | Olweus mokinių apklausos duomenimis patyčių rodiklis siekia 10,6 proc.  **Pasiektas rezultatas aukštesnis nei planuotas** |
| Pasiekti, kad ne mažiau kaip 82 proc. tėvų (globėjų, rūpintojų) labai gerai ir gerai vertins vaikų savijautą mokykloje.  Iki 2024 m. gruodžio 23 d. | Apklausos duomenimis 97,7 proc. tėvų (globėjų rūpintojų) labai gerai ir gerai vertina vaikų savijautą mokykloje.  **Pasiektas rezultatas daug aukštesnis nei planuotas** |
| Organizuoti ir pravesti ne mažiau 5 prevencinius renginius, akcijas mokiniams per metus.  Iki 2024 m. gruodžio 23 d. | Organizuoti ir pravesti šie prevenciniai renginiai:   * „Psichologė pataria: kaip jaustis saugiam?“ (vasario mėn.); * tyrimas „Ankstyvosios paauglystės moksleivių tapatumo ir socialinės paramos sąsajos” dalyvaujant LSMU studentams (vasario mėn.); * sąmoningumo didinimo mėnuo „Be patyčių” (kovo mėn.); * protų mūšis-viktorina „Mąstome apie patyčias kitaip” (kovo mėn.); * mediacija konflikto atveju „Kada išdrįsime prašyti pagalbos nešališko asmens” (balandžio mėn.); * Vaiko teisių ir apsaugos tarnybos specialisto paskaita apie priklausomybes (gegužės mėn.); * Visuomenės sveikatos specialisto paskaita „Rūkymo žala organizmui“ (gegužės mėn.); * Užsiėmimai SUP mokiniams „Mano jausmai ir emocijos” (gegužės mėn.); * Akcija „Mitai ir faktai apie savižudybes” (rugsėjo mėn.); * ankstyvosios prevencijos programos įgyvendinimas „Įveikime kartu“ (spalio mėn.); * traumų ir nelaimingų atsitikimų prevencinė pamoka „Kaip apsaugoti save ir padėti kitiems“ (gruodžio mėn.); * Kauno apygardos prokuratūros prevencinė paskaita „Baudžiamoji atsakomybė“ (gruodžio mėn.).   **Pasiektas rezultatas daug aukštesnis nei planuotas** |
| Bent 50 proc. 1–8 klasių mokinių, dalyvaus sveikatos stiprinimo projektuose, renginiuose.  Iki 2024 m. gruodžio 23 d. | Pravesti sveikatos stiprinimo projektai, renginiai, kuriuose dalyvavo daugiau nei 90 proc. mokinių:   * higienos pamokos „Būkime sveiki“ (sausio mėn.); * integruotas projektas „24 sveiko maisto receptai“ (vasario mėn.); * užsiėmimai „Sveikų dantukų paslaptys” (balandžio mėn.); * pamoka-paskaita 3–4 klasių mokiniams „Sveikos mitybos principai“ (gegužės mėn.); * sveikos gyvensenos projektas „Metų ratas” (rugsėjo mėn.); * sveikos gyvensenos akcija su progimnazijos valgykla UAB „Irenutė“ „Sveikas maistas“ (lapkričio mėn.); * projektas „Burnos higienos ir mitybos įpročių ugdymo programos, grįstos išmaniosios programėlės naudojimu” (lapkričio mėn.); * pamokos „Asmens higiena. Švara ir sveikata“ (lapkričio mėn.).   **Pasiektas rezultatas daug aukštesnis nei planuotas** |
| Organizuoti bent vieną paskaitą tėvams apie sveiką mitybą, saugų internetą ar sveikatingumo įgūdžių formavimą.  Iki 2024 m. gruodžio 23 d. | Organizuotos paskaitos, seminarai:   * Seminaras mokinių tėvams „Vaikų-tėvų dialogas – psichosocialinio vaiko imuniteto pagrindas”; * VŠĮ Darnūs namai paskaita tėvams „Kaip tėvai gali padėti mokytis“ (gegužė); * sveikos gyvensenos projektas „Metų ratas” (rugsėjo mėn.); * seminaras 5 klasių mokinių tėvams su VDU lektoriais „Kaip tėvams išgyventi savo vaikų paauglystę“ (lapkričio mėn.).   **Pasiektas rezultatas aukštesnis nei planuotas** |
| Kartu su Kauno Žaliakalnio progimnazija organizuoti ir įgyvendinti tęstinį projektą „Pažink Tėvynę“, kuriame dalyvaus ne mažiau kaip 20 1–4 klasių mokinių.  Iki 2024 m. birželio 11 d. | Organizuotas ir įgyvendintas projektas „Pažink Tėvynę“, kuriame dalyvavo 25 ketvirtųjų klasių mokiniai (gegužės mėn.). Projekto sklaida buvo vykdoma progimnazijos internetiniame puslapyje, socialiniame tinkle „Facebook“, Varėnos rajono laikraštyje „Merkio kraštas“.  **Pasiektas planuotas rezultatas** |
| 1.3. Modernizuoti edukacines aplinkas formuojant gerą progimnazijos įvaizdį | Mokyklos erdvių modernizavimas. | Įrengta erdvė, aprūpinta multisensorinėmis priemonėmis ir įranga.  Iki 2024 m. rugpjūčio 31 d. | Įrengtas relaksacijos kabinetas, aprūpintas interaktyviuoju stalu, interaktyviąja smėlio dėže.  **Pasiektas planuotas rezultatas** |
| Įrengti du Visos dienos mokyklos kabinetai.  Iki 2024 m. kovo 1 d. | Įrengti du Visos dienos mokyklos modeliui įgyvendinti kabinetai. Įsteigtos keturios grupės, kurias lanko virš 70 mokinių.  **Pasiektas planuotas rezultatas** |
| Suremontuota ir atnaujinta sporto salė.  Iki 2024 m. gruodžio 23 d. | Pilnai suremontuota ir atnaujinta sporto salė.  **Pasiektas planuotas rezultatas** |
| Suremontuotos valgyklos gamybinės patalpos, technologinės linijos (zonos) išdėstytos švediško stalo principu.  Iki 2024 m. gruodžio 23 d. | Parengtas valgyklos gamybinių patalpų techninis projektas. Patalpos nesuremontuotos dėl vykdomų pastato ir sporto salės remonto darbų ir neskirto finansavimo.  **Nepasiektas planuotas rezultatas** |
| Pilnai įrengta gamtamokslinė laboratorija.  Iki 2024 m. kovo 1 d. | Įrengta ir veikia atnaujinta gamtamokslinė laboratorija, aprūpinta šiuolaikinėmis mokymo priemonėmis: geometrinės optikos rinkiniais, mėgintuvėlių rinkiniais, teleskopu ir mikroskopais, preparavimo įrankių rinkiniais, garso lygio matuokliais ir kitomis priemonėmis.  **Pasiektas planuotas rezultatas** |
| Progimnazijos įvaizdžio gerinimas | Organizuoti bent po du bendrus edukacinius renginius su keturiais skirtingais socialiniais partneriais.  Iki 2024 m. gruodžio 23 d. | Organizuoti ir pravesti šie edukaciniai renginiai, užsiėmimai:   * su Kauno lopšelių-darželių „Girinukas”, „Vaikystė” ir „Tukas” priešmokyklinės grupės vaikais pravestas edukacinis renginys „Ketvirtoko laiškas – būsimam pirmokui” (sausio mėn.); * STEAM pamokos su Kauno lopšelio-darželio „Girinukas“ auklėtiniais (vasario mėn.); * Skaitymai Kauno lopšelio-darželio „Tukas“ priešmokyklinių grupių vaikams (vasario mėn.); * edukacinis renginys su Kauno „Paparčio“ pradinės mokyklos ketvirtokais „Super penktokas” (vasario mėn.); * respublikinis ekologinis meninis ugdymo projektas ,,Žemė-mūsų namai“ su Marijampolės sav. Mokolų progimnazija (kovo mėn.); * skaitymai su Kauno lopšelio-darželio „Vaikystė“ priešmokyklinių grupių vaikais (kovo mėn.); * tęstinis projektas su Kauno „Vyturio“ gimnazija „Grojame draugams“ (gegužės mėn.); * edukacinis projektas „Etno muzika” su Visagino „Gerosios vilties” progimnazija (birželio mėn.); * protų mūšis su Kauno „Paparčio“ pradinės mokyklos mokiniais „Kalėdų papročiai ir tradicijos“ (gruodžio mėn.).   **Pasiektas rezultatas aukštesnis nei planuotas** |
| Organizuoti būsimų pirmų ir ketvirtų klasių tėvų susirinkimus, pristatant mokyklą.  Iki 2024 m. birželio 1 d. | Organizuoti pirmų ir ketvirtų klasių tėvų susirinkimai:   * būsimų pirmokų tėvelių susitikimas su mokyklos administracija ir būsimomis pirmų klasių mokytojomis (sausio mėn.); * atvirų durų diena, skirta būsimiems priešmokyklinės grupės ir pirmų klasių mokinių tėvams (kovo mėn.); * užsiėmimai būsimiems 1 klasių mokiniams ir tėveliams „Sveikas, būsimas pirmoke” (birželio mėn.); * „Atviros durys” su ketvirtų klasių mokinių tėvais (lapkričio mėn.).   Susitikimų metu pristatyta mokyklos vizija, perspektyvos, stipriosios pusės, parodytas videofilmas, atsakyta į klausimus.  **Pasiektas planuotas rezultatas** |
| Negautas nei vienas pagrįstas skundas.  Iki 2024 m. gruodžio 23 d. | Nebuvo gautas nei vienas pagrįstas skundas.  **Pasiektas planuotas rezultatas** |
| Atnaujinta informacija mokyklos internetiniame puslapyje, socialiniame tinkle „Facebook“ ne rečiau kaip kartą per savaitę.  Iki 2024 m. gruodžio 23 d. | Informacija kiekvieną savaitę atnaujinama mokyklos internetiniame puslapyje, socialiniams tinkle „Facebook“, lauko LED ekrane.  Facebook paskyros statistikos duomenimis lankytojų progimnazijos paskyroje padaugėjo 9,4 proc., o stebinčių paskyrą padaugėjo 6,3 proc.  **Pasiektas planuotas rezultatas** |
| Sukurti iki 10 min. trukmės videofilmą apie mokyklą ir paskelbti masinėse visuomenės informavimo priemonėse.  Iki 2024 m. kovo 1 d. | Sukurtas 8 min. videofilmas „VDU „Atžalyno“ progimnazija“. Videofilmas patalpintas mokyklos internetiniame puslapyje, socialiniams tinkle „Facebook“, transliuotas progimnazijos lauko LED ekrane, rodytas mokyklos bendruomenės narių susirinkimų metu.  **Pasiektas planuotas rezultatas** |
| Mokyklos pastato atnaujinimas | Suderinti darbų įkainavimo ir vykdymo grafiką.  Iki 2024 m. vasario 15 d. | 2024-01-12 parengtas ir suderintas mokyklos pastato remonto darbų įkainavimo ir vykdymo grafikas (Pagrindinės sutarties Nr. 8523-85 papildomas susitarimas Nr. 1).  **Pasiektas planuotas rezultatas** |
| Su rangovu pasirašyti statybvietės perdavimo – priėmimo aktą ir parengti vietą.  Iki 2024 m. vasario 15 d. | Su UAB „Statybų vizija“ pasirašytas statybvietės priėmimo-perdavimo aktas (2024-01-22). Paskirta ir parengta vieta statybvietei.  **Pasiektas planuotas rezultatas** |
| Organizuoti bent 5 gamybinius pasitarimus pastato atnaujinimo klausimais, pakviečiant Kauno miesto savivaldybės administracijos Bendrųjų reikalų skyriaus specialistą, techninio projekto vadovą, statybų techninės priežiūros vadovą ir rangovo atstovus.  Iki 2024 m. gruodžio 31 d. | Organizuoti ir pravesti 25 gamybiniai pasitarimai pastato remonto klausimais, kuriuose dalyvavo mokyklos atstovai, Kauno miesto savivaldybės administracijos Bendrųjų reikalų skyriaus specialistas, techninio projekto vadovas, statybų techninės priežiūros vadovas ir UAB „Statybų vizija“ atstovai (gamybinio pasitarimo protokolai).  **Pasiektas rezultatas aukštesnis nei planuotas** |
| Sudaryti sąlygas rangovui vykdyti pastato atnaujinimo darbus.  Iki 2024 m. gruodžio 31 d. | Pasirašytas aktas leidimas statybos darbams vykdyti veikiančioje įmonėje. Įgyvendintos priemonės, užtikrinančios darbų saugą: nurodytos vietos medžiagų laikymui, numatytos priemonės, užtikrinančios, kad į darbų zoną nepatektų pašaliniai asmenys, darbų zonos paženklintos darbuotojų saugos ir sveikatos (DSS) ženklais.  **Pasiektas planuotas rezultatas** |
| Esant poreikiui atlikti pastato projekto korekcijas, suderinant su Kauno miesto savivaldybės administracijos Bendrųjų reikalų skyriaus specialistu ir techninio projekto vadovu.  Iki 2024 m. gruodžio 31 d. | Pasirašyti 4 papildomi darbų susitarimai, koreguojant numatytus darbus:  2024-03-04 susitarimas Nr. 1; 2024-04-22 susitarimas Nr. 2; 2024-06-25 susitarimas Nr. 3; 2024-11-13 susitarimas Nr. 4.  **Pasiektas planuotas rezultatas** |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| Suremontuotos valgyklos gamybinės patalpos, technologinės linijos (zonos) išdėstytos švediško stalo principu. | Dėl pastato ir sporto salės remontų vykdomų darbų, lėšos skirtos tik valgyklos gamybinių patalpų techniniam projektui. Projektas parengtas. Lėšų skyrimas valgyklos gamybinių patalpų remontui perkeltas į 2026 metus. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| Pradėta įgyvendinti neformaliojo vaikų švietimo savęs pažinimo ir asmeninių iššūkių programa DofE | Mokiniams sudaryta galimybė mokytis patirtiniu būdu, tobulėti siekiant asmeninių tikslų, įgyti būsimai karjerai naudingų įgūdžių. Programoje dalyvaujantys mokiniai veiklas (savanorystę, žygius, aktyviąją veiklą) atlieka laisvalaikiu. Dofe vadovai – mentoriai stebi jų pasiekimus, motyvuoja, veda refleksijų susitikimus. |
| Administruojama skaitmeninė ugdymo karjerai platforma Spotiself, skirta 8 klasių mokiniams | Aštuntose klasėse ugdymo karjerai Spotiself platforma įtraukta į gyvenimo įgūdžių pamokas. Visi aštuntų klasių mokiniai sėkmingai dirba su platforma. Atliekant testą mokinių reakcijos buvo įvairios, tačiau pastebėjome augantį susidomėjimą. Mokiniai jungiasi ir po darbo valandų, darome prielaidą, jog mokiniai nagrinėja platformą savarankiškai arba net rodo savo artimiesiems. Didelis privalumas, jog turime galimybę matyti kiekvieno mokinio pažangumą, teikti pagalbą, jei to reikia. |
| Nuoseklus, kryptingas ugdymo proceso organizavimas mokiniams, atvykusiems į Lietuvos Respubliką iš Ukrainos. | Ukrainiečių ugdymas integruotas į pradinio ir pagrindinio ugdymo programą, jiems skirtos papildomos konsultacijos, pagal poreikį pagalbą teikia švietimo pagalbos specialistai. |
| Visos dienos mokyklos veikla | Įsteigta visos dienos mokykla, kurią pagal Visos dienos mokyklos lankomumo apskaitos žiniaraščius lanko 87 proc. pirmų klasių mokinių, jiems sudarytos sąlygos pamokų ruošai, laisvalaikio praleidimui. |
| Atviros klasės veikla | Labai didelių specialiųjų ugdymosi poreikių mokiniams sudarytos sąlygos pagerinti gebėjimus, mokymosi rezultatus. Atviroje klasėje nuolat dirba du mokytojai ir mokytojo padėjėjas. |
| Sėkmingai įgyvendinamas 2021–2030 m. Lietuvos Respublikos Švietimo, mokslo ir sporto ministerijos švietimo plėtros programos „Užtikrinti visiems prieinamą šiuolaikinį ugdymo turinį“ projektas „Galimybių mokykla“ | Atnaujinto ugdymo turinio įgyvendinimui įsigyta vadovėlių už 26603,02 Eur. – sudarytos sąlygos sėkmingai įgyvendinti atnaujinto ugdymo turinį ir sklandžiai organizuoti ugdymo procesą. |
| Dalyvavimas Nacionalinės švietimo agentūros vykdomame ES paramos projekte „Specialiųjų mokymo priemonių ir techninės pagalbos priemonių pirkimas“ | Mokyklai perduotos įtraukiojo ugdymo priemonės pradinio ir pagrindinio ugdymo mokinių pažintinei, tiriamajai, edukacinei veiklai vykdyti: edukacinių žaidimų ir sensorinio įrenginio rinkinys „Jumpido“, interaktyvusis stalas su stovu ir interaktyvioji smėlio dėžė. |
| Laimėtas WALK15 projektas. Tapome finalistais Lietuvoje. | Visa mokyklos bendruomenė aktyviai įsijungė į sveikos gyvensenos ir fizinio aktyvumo projektą. Prasiplėtė sveikos gyvensenos kompetencijos, bendruomeniškumas. |
| Įsigyta teritorijos priežiūros technika (žolės pjovimo traktorius). | Užtikrintas sistemingas žolės pjovimas sezono metu, pagerėjo mokyklos teritorijos vaizdas, neliko gyventojų nusiskundimų dėl mokyklos žaliųjų plotų. |
| Plėtojama tarptautinė partnerystė ir pritraukiamos papildomos finansinės lėšos | Laimėtas Erasmus+ bendradarbiavimo partnerysčių projektas.  „Digital Competence in Education“, Portas, Portugalija, 2024 m. lapkričio 2–9 d. Gautas finansavimas veiklos įgyvendinimui – 2049 Eur. |

1. **Pakoreguotų praėjusių metų veiklos užduočių nebuvo.**

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – silpnai;  2 – pakankamai;  3 – efektyviai;  4 – puikiai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo bent pusę vertinimo rodiklių | Viršijantis lūkesčius ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Atitinkantis lūkesčius ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Iš dalies atitinkantis lūkesčius ☐ |
| 6.4. Pusė ar daugiau užduočių neįvykdyta pagal sutartus vertinimo rodiklius | Neatitinkantis lūkesčių ☐ |

**7. Kompetencijos, kurias norėtų patobulinti**

|  |
| --- |
| 7.1. |
| 7.2. |

**V SKYRIUS**

**2025 METŲ VEIKLOS LŪKESČIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. |  |  |
| 8.2. |  |  |
| 8.3. |  |  |
| 8.4. |  |  |
| 8.5. |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. |
| 9.2. |
| 9.3. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_

(mokyklos tarybos įgaliotas asmuo) (parašas) (vardas ir pavardė) (data)

**11. Įvertinimas, jo pagrindimas ir siūlymai:**

Švietimo skyriaus vedėja \_\_\_\_\_\_\_\_\_\_

(parašas) (vardas ir pavardė) (data)

Kauno miesto savivaldybės meras \_\_\_\_\_\_\_\_\_

(parašas) (vardas ir pavardė) (data)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

Direktorius \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)